দমদম ক্যান্টনমেন্টের বাসিন্দা সমরবাবু দীর্ঘদিন ধরে কিডনির অসুখে ভুগছিলেন। কাল ডায়ালিসিসের জন্য তাঁকে নাগেরবাজারের ILS  হাসপাতালে নিয়ে যাওয়া হয়। হুইল চেয়ার থেকে নামতে গিয়ে সেরিব্রাল অ্যাটাকের শিকার হন তিনি। বাড়ির লোকেদের চিকিত্‍সকরা জানান,  সমরবাবুর ব্রেন ডেড হয়ে গেছে। এরপরই পরিবারের সদস্যরা অঙ্গদানের সিদ্ধান্ত নেন। ILS  থেকে হাসপাতালের তরফে স্বাস্থ্যভবনের সঙ্গে যোগাযোগ করা হয়। চিকিত্‍সকরা জানিয়েছেন,  অ্যাপেলো হাসপাতালে দুই রোগীর দেহে সমরবাবুর লিভার প্রতিস্থাপন করা হবে। প্রতিস্থাপন করা হবে দুটি কর্নিয়া। হার্ট প্রতিস্থাপনের জন্য দিল্লির ফর্টিস হাসপাতালের সঙ্গে যোগাযোগ করা হচ্ছে।